Fysiske+og+kemiske+forhold


 * Fysiske og kemiske forhold**

Geologien i området omkring Tanganyikasøen, gør at der er opløst mange mineraler i vandet, især kalk, som giver vandet en lidt høj hårdhedsgrad (dGH) på omkring 10 og ligeledes en høj pH på mellem 8,6 og 9,2. Det er disse vandkvaliteter som har gjort søens cichlider til nemme akvariefisk, da værdierne stemmer nogenlunde overens med almindeligt, dansk postevand, og fiskene yngler derfor nemt i fangenskab. Søens overflade temperatur ligger mellem 24 og 27 grader alt efter tid på døgnet og årstid. Bundtemperaturen ligger nogenlunde stabilt omkring 23 grader. Den forholdsvis høje temperatur trods de store dybder menes at skyldes vulkansk aktivitet nær søens bund. Sammenlignet med Malawisøen er vandet i Tanganyikasøen forholdsvist stillestående. Vandet iltes derfor kun indtil ca. 200 meter og på dybere vand findes der ikke fisk, kun evt. mere primitive livsformer som kan klare sig her.